open-index/open-wikipedia-markdown huggingface dataset:
Χαιρεθιανά Χανίων

Τα **Χαιρεθιανά** είναι χωριό και έδρα ομώνυμης κοινότητας του δήμου Κισσάμου στην περιφερειακή ενότητα Χανίων της Κρήτης. Απέχουν 41 χιλιόμετρα από τα Χανιά και είναι κτισμένα σε υψόμετρο 160 μέτρων.

## Ιστορικά στοιχεία
Νοτιοδυτικά του χωριού έχει ανασκαφεί νεκροταφείο των ρωμαϊκών χρόνων. Οι τάφοι είχαν λαξευτεί στο έδαφος και ήταν όλοι συλημένοι. Είναι πιθανόν ο αρχαίος οικισμός να βρισκόταν στην κορυφή του λόφου, όπου έχουν βρεθεί όστρακα.

Η παλαιότερη μνεία στο χωριό γίνεται στο έργο *Κρητικά* του Μιχαήλ Χουρμούζη το 1842, όπου αναφέρεται ως Χαιρετιανά. Το όνομα του προέρχεται από το οικογενειακό επίθετο Χαιρέτης. Το 1881 ανήκε στον δήμο Καστελίου και σύμφωνα με την απογραφή είχε αμιγώς χριστιανικό πληθυσμό, 119 κατοίκους. Στην απογραφή του 1900 είχε 155 κατοίκους και υπαγόταν στον ίδιο δήμο. Στην απογραφή του 1920 αποτελούσε έδρα αγροτικού δήμου.

Το 1925 τα Χαιρεθιανά προσαρτήθηκε στην κοινότητα Ποταμίδας, έπειτα στην κοινότητα Δραπανιά για να καταλήξουν το 1926 στην κοινότητα Κοντομαρίου. Το 1940 αποσπάστηκαν από την κοινότητα Κοντομάριου και προσαρτήθηκαν στην κοινότητα Δραπανιά μέχρι το 1948 όταν και ορίστηκαν έδρα ομώνυμης κοινότητας. Η κοινότητα διατηρήθηκε μέχρι την Καποδιστριακή διοικητική διαίρεση το 1997, όταν εντάχθηκε στον δήμο Μυθήμνης.

Δείτε: ***[[Κοινότητα Χαιρεθιανών]]***

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Ο ναός του Αγίου Γεωργίου στη θέση Κουκουναρά φέρει στο εσωτερικό του τοιχογραφίες. Οι τοιχογραφίες βρίσκονται στο παλαιότερο τμήμα του ναού, με τη νεότερη προσθήκη να μην είναι τοιχογραφημένη.

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Κισάμου
Ηλεκτροφόρηση αιμοσφαιρίνης

μικρογραφία|170x170εσ| Εντοπίζει διαφορετικούς τύπους αιμοσφαιρίνης.
Η **ηλεκτροφόρηση αιμοσφαιρίνης** είναι εξέταση αίματος που μπορεί να ανιχνεύσει διαφορετικούς τύπους αιμοσφαιρίνης. Χρησιμοποιεί τις αρχές της γέλης ηλεκτροφόρησης για το διαχωρισμό των διαφόρων τύπων αιμοσφαιρίνης και είναι ένας τύπος φυσικής γέλης ηλεκτροφόρησης. Η εξέταση μπορεί να ανιχνεύσει αφύσικα επίπεδα HbS, τη μορφή που σχετίζεται με τη δρεπανοκυτταρική νόσο, καθώς και άλλες διαταραχές του αίματος που σχετίζονται με την αιμοσφαιρίνη, όπως η βήτα θαλασσαιμία και η αιμοσφαιρίνη C. Επίσης, μπορεί να χρησιμοποιηθεί για να προσδιοριστεί εάν υπάρχει ανεπάρκεια οποιασδήποτε φυσιολογικής μορφής αιμοσφαιρίνης, όπως στην ομάδα των ασθενειών που είναι γνωστές ως θαλασσαιμίες. Οι διαφορετικές αιμοσφαιρίνες έχουν διαφορετικά φορτία και σύμφωνα με αυτά τα φορτία και την ποσότητα, οι αιμοσφαιρίνες κινούνται με διαφορετικές ταχύτητες στη γέλη ,είτε σε αλκαλική γέλη είτε σε όξινη γέλη. Η ηλεκτροφόρηση αιμοσφαιρίνης είναι επίσης γνωστή ως έλεγχος θαλασσαιμίας, η οποία μπορεί επίσης να είναι χρήσιμη για τον ασθενή ο οποίος χρειάζεται συχνά μετάγγιση φρέσκου αίματος. Ο ασθενής χρειάζεται μετάγγιση αίματος επειδή το σώμα δεν είναι σε θέση να παράγει αρκετή αιμοσφαιρίνη για να ικανοποιήσει τις ανάγκες του σώματος (βλ. αιμοσφαιρινοπάθεια). Η ηλεκτροφόρηση γίνεται με τη χρήση οξικής κυτταρίνης. Μετά την ηλεκτροφόρηση σε 150 έως 200 βολτ, λεκιάζεται η γέλη οξικής κυτταρίνης με κόκκινο Ponceau. Η θαλασσαιμία φτάνει στο μέγιστο επίπεδο Hb F και ακολούθως τα επίπεδα Hb A2 αυξάνονται.

## Παραπομπές


## Εξωτερικοί σύνδεσμοι
* What is Hemoglobin Electrophoresis?

Κατηγορία:Εξετάσεις αίματος
Σφακοπηγάδι Χανίων

Το **Σφακοπηγάδι** (επίσημο: το **Σφακοπηγάδιον**) είναι χωριό και έδρα ομώνυμης κοινότητας του δήμου Κισσάμου στην περιφερειακή ενότητα Χανίων της Κρήτης. Απέχει 44 χιλιόμετρα από τα Χανιά και είναι κτισμένο σε υψόμετρο 280 μέτρων.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Sfacho pighadi*, στην επαρχία Κισάμου. Στην ενετική απογραφή του 1583 από τον Καστροφύλακα αναφέρεται ως *Sfacopigadi* με 86 κατοίκους, 15 οφειλόμενες αγγαρείες και ένα προνομιούχο. O Φραντσέσκο Μπαζιλικάτα το 1630 αναφέρει το χωριό *Sfaccopigadhi*. Στην απογραφή του 1834, η οποία πραγματοποιήθηκε από τους Αιγυπτίους, δεν αναφέρεται.

Το 1881 ανήκε στον δήμο Πανεθύμου και σύμφωνα με την απογραφή είχε αμιγώς χριστιανικό πληθυσμό, 68 κατοίκους. Στην απογραφή του 1900 είχε 120 κατοίκους μαζί με τα Σκευιανά και τα Τρία Αλώνια και υπαγόταν στον ίδιο δήμο. Στην απογραφή του 1920 αναφέρεται ως έδρα αγροτικού δήμου. Το 1925 προσαρτήθηκε στην κοινότητα Περβολακίων, αλλά το 1929 ορίστηκε έδρα ομώνυμης κοινότητας μέχρι την Καποδιστριακή διοικητική διαίρεση το 1997 όταν εντάχθηκε στον δήμο Μυθήμνης.

Στο χωριό λειτουργούσε μέχρι το 2018 δημοτικό σχολείο.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Κισάμου
Βραβεία Σεζάρ του 1976

Τα **1α [[βραβεία Σεζάρ]]** απονεμήθηκαν σε τελετή στο Παλαί ντε Κονγκρέ στο Παρίσι στις 3 Απριλίου 1976. Την παρουσίασή τους έκανε η Ακαδημία Τεχνών και Τεχνικών του Κινηματογράφου (*Académie des Arts et Techniques du Cinéma*). Με τα βραβεία τιμήθηκαν οι καλύτερες δημιουργίες του γαλλικού κινηματογράφου του έτους 1975. Πρόεδρος στην τελετή ήταν ο Ζαν Γκαμπέν και παρουσιαστής ο Πιερ Τσερνιά. Η ταινία *[[Le Vieux Fusil]]* κέρδισε στην κατηγορία καλύτερης ταινίας.

## Νικητές και υποψήφιοι
Οι νικητές παρουσιάζονται με **έντονους χαρακτήρες**.

## Παραπομπές


## Εξωτερικοί σύνδεσμοι
* Επίσημος ιστότοπος
* Η πρώτη απονομή των Σεζάρ στο *[[AlloCine]]*

1976
Χένρι Μόρτον Στάνλεϊ

Ο **Σερ Χένρυ Μόρτον Στάνλεϋ** (*Henry Morton Stanley*, 28 Ιανουαρίου 1841 - 10 Μαΐου 1904), γεννηθείς *Τζον Ρόουλαντς* (*John Rowlands*), ήταν Ουαλο-Αμερικανός δημοσιογράφος και εξερευνητής, διάσημος για τις εξερευνήσεις του στην κεντρική Αφρική και για την εύρεση του ως τότε χαμένου ιεραποστόλου Ντέηβιντ Λίβινγκστον. Ο ίδιος είπε την ιστορική φράση -μόλις τον βρήκε- «*ο κύριος Λιβινγκστον, να υποθέσω;*». Ο Στάνλεϋ έμεινε στην ιστορία επίσης για την ανακάλυψη της πηγής του Νείλου και την εξερεύνηση του Κονγκό για τον Λεοπόλδο Β΄ του Βελγίου. Είχε λάβει τον τίτλο του ιππότη από την βασίλισσα Βικτωρία.

## Παραπομπές


Κατηγορία:Βρετανοί εξερευνητές
Κατηγορία:Βρετανοί δημοσιογράφοι
Κατηγορία:Εξερευνητές της Αφρικής
Κατάλογος τραγουδιών στην κορυφή του Billboard (1950-1958)

**Το άρθρο είναι για τον κατάλογο με τα τραγούδια στην κορυφή για την περίοδο 1950–1958.**
Ο κατάλογος επιτυχιών **Billboard number-one singles** (ο οποίος προηγήθηκε του καταλόγου Billboard Hot 100), ο οποίος ενημερωνόταν εβδομαδιαίως από το περιοδικό Billboard, ήταν το κύριο ξεχωριστό τσαρτ της αμερικανικής μουσικής βιομηχανίας από το 1940 και μέχρι το 1958, οπότε συστάθηκε το Billboard Hot 100.

Πριν από την ίδρυση του Billboard Hot 100, τον Αύγουστο του 1958, που βασιζόταν σε μια φόρμουλα που συνδυάζει στοιχεία πωλήσεων των εμπορικά διαθέσιμων singles και της μετάδοσής τους στους αμερικάνικους ραδιοφωνικούς σταθμούς, το Billboard δημοσίευε εβδομαδιαία διάφορους καταλόγους με δημοφιλή τραγούδια . Καθ 'όλη τη διάρκεια της δεκαετίας του '40 το περιοδικό δημοσίευσε τα ακόλουθα τρία τσαρτς:

**Best Selling Singles* - κατατάσσονται οι μεγαλύτεροι πωλητές singles στα καταστήματα λιανικής πώλησης, όπως αναφέρθηκαν από τους εμπόρους που έκαναν έρευνα σε ολόκληρη τη χώρα.

**Most Played Juke Box Records*  (που κυκλοφόρησε τον Ιανουάριο του 1944) - κατέγραφαν τα πιο δημοφιλή τραγούδια σε τζιουκ μποξ στις Ηνωμένες Πολιτείες.

**Most Played by Jockey*  (έκανε ντεμπούτο τον Φεβρουάριο του 1945) - κατέγραφε τα πιο δημοφιλή τραγούδια στους ραδιοφωνικούς σταθμούς των Ηνωμένων Πολιτειών, όπως αναφέρθηκαν από ραδιοφωνικούς ντιτζέι  και ραδιοφωνικούς σταθμούς.
Ο κατάλογος που ακολουθεί περιλαμβάνει μόνο τον κατάλογο επιτυχιών (τσαρτ) με τα τραγούδια που είχαν τις περισσότερες πωλήσεις (Best Sellers in Stores). 

## Νούμερα ένα

;Κλειδί
: &ndash; Νούμερο ένα τραγούδι της χρονιάς

## Στατιστικά δεκαετίας

### Ανά καλλιτέχνη
Οι ακόλουθοι καλλιτέχνες πέτυχαν τρία ή περισσότερα τραγούδια στην κορυφή στη διάρκεια της περιόδου 1950–1958.

### Καλλιτέχνες ανά συνολικό αριθμό εβδομάδων στην κορυφή
Οι ακόλουθοι καλλιτέχνες ήταν στην κορυφή του καταλόγου για τον μεγαλύτερο συνολικό αριθμό εβδομάδων κατά την περίοδο 1950–1958.

### Τραγούδια ανά συνολικό αριθμό εβδομάδων στην κορυφή

Τα ακόλουθα τραγούδια ήταν στην κορυφή του καταλόγου με τον μεγαλύτερο συνολικό αριθμό εβδομάδων από το 1950 ως το 1958.

1950
Μπάρμπαρα Ντε Ρόσσι

Η **Μπάρμπαρα Ντε Ρόσσι** (Ιταλικά: Barbara De Rossi) (9 Αυγούστου 1960) είναι Ιταλίδα ηθοποιός που έχει συνδυάσει μια διεθνή καριέρα στον κινηματογράφο με μια μακρά δημοτικότητα στην ιταλική τηλεόραση.
## Πρώτα χρόνια
Η Ντε Ρόσσι γεννήθηκε το 1960 στη Ρώμη και είναι κόρη ενός Ιταλού εισαγωγέα κρασιού και τη γερμανίδας συζύγου του. Μέχρι και την εφηβεία της πέρασε αρκετά χρόνια στο Ρίμινι. Σε ηλικία 15 ετών συμμετείχε σε διαγωνισμό ομορφιάς όπου και ανακαλύφθηκε από τον σκηνοθέτη Αλμπέρτο Λατουάντα.

## Καριέρα
Το κινηματογραφικό ντεμπούτο της η Ντε Ρόσσι το έκανε με την ταινία Stay As You Are (1978), με πρωταγωνιστές τους Μαρτσέλλο Μαστρογιάννι και Ναστάζια Κίνσκι.

Στη συνέχεια έπαιξε το ρόλο της κόρης της Βίρνα Λίζι στην ταινία La Cicala το 1980 και πάλι σε σκηνοθεσία του Λατουάντα. Το 1983, πήρε το ρόλο της Μπρανταμάντε, μιας διάσημης πολεμιστριας, στη ταινία Hearts and Armor που σκηνοθέτησε ο Τζιάκομο Μπατιάντο. Μέχρι τα μέσα της δεκαετίας του '80 κέρδισε διεθνή αναγνώριση παίζοντας ρόλους, όπως η όμορφη ελληνίδα Eunice στην τηλεοπτική σειρά Quo Vadis; και την Claretta Petacci, ερωμένη του Μουσολίνι στη δραματική σειρά Ο Μουσολίνι και εγώ μαζί με τους Άντονι Χόπκινς και Μπομπ Χόσκινς.

Το 1994, η Ντε Ρόσσι μοιράστηκε το Βραβείο Νταβίντ ντι Ντονατέλο Καλύτερης Ηθοποιού με την Άσια Αρτζέντο και την Κιάρα Κασέλι για το ρόλο της στην ταινία κόμικς Sentimental Maniacs. Η Ντε Ρόσσι έχει διατελέσει κριτής για το παιδικό σόου ταλέντων Ti lascio una canzone που προβάλεται στο Rai 1 από το 2008.

## Προσωπική ζωή
Η Μπάρμπαρα Ντε Ρόσσι παντρεύτηκε το 1988 τον Αντρέα Μπουσίρι Βίσι, γόνο μιας διάσημης αρχιτεκτονικής δυναστείας. Πήραν όμως διαζύγιο το 1990. Ο δεύτερος σύζυγος της είναι ο χορευτής Μπρανίσλαβ Τεσανόβιτς με τον οποίο απέκτησε μια κόρη.
## Φιλμογραφία

## Παραπομπές

## Εξωτερικοί σύνδεσμοι
* Η  

Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ηθοποιοί τηλεόρασης
Thor (αποσαφήνιση)

Ο **[[Θωρ|Thor]]** είναι ο θεός του κεραυνού στη Σκανδιναβική μυθολογία.

Ο όρος **Thor** μπορεί να αναφέρεται επίσης σε:

## Τέχνες και ψυχαγωγία
### Φανταστικοί χαρακτήρες και οντότητες
*Thor (κόμικς), ποικιλία χαρακτήρων με αυτό το όνομα
*Thor (Marvel Comics), ο πιο αξιοσημείωτος χαρακτήρας κόμικ με αυτό το όνομα
*Thor (κινηματογραφικό σύμπαν Marvel), η κινηματογραφική εκδοχή του 21ου αιώνα που βασίζεται στον χαρακτήρα των Marvel Comics
*Thor (Comico Comics), φανταστικός χαρακτήρας στη σειρά κόμικ *Elemenals* της Comico Comics

### Ταινίες
**[[Thor (ταινία)]]*, Αμερικανική live-action ταινία του 2011 με υπερήρωες, η οποία βασίζεται στον χαρακτήρα των Marvel Comics
***[[Thor 2: Σκοτεινός Κόσμος]]*, Αμερικανική ταινία του 2013, συνέχεια της προηγούμενης
****, Αμερικανική ταινία του 2017, συνέχεια των προηγούμενων
**Thor: Tales of Asgard*, Αμερικανική ταινία κινουμένων σχεδίων του 2011, η οποία κυκλοφόρησε απευθείας σε βίντεο και βασίζεται στον χαρακτήρα των Marvel Comics

### Μουσική
*Thor (συγκρότημα), Καναδικό συγκρότημα μουσικής heavy metal
*Thor (soundtrack), το soundtrack της ομώνυμης ταινίας του 2011 των Marvel Studios
*Thor 2: Σκοτεινός Κόσμος (soundtrack), το soundtrack της ομώνυμης ταινίας του 2013 των Marvel Studios
*, το soundtrack της ομώνυμης ταινίας του 2017 των Marvel Studios

## Εταιρίες
*Thor (motorcycles), Αμερικανική εταιρία κατασκευής μοτοσυκλετών, η οποία ιδρύθηκε το 1901
*Thor Equities, ιδιωτική εταιρία επενδυτικών κεφαλαίων με έδρα τη Νέα Υόρκη
*Thor Industries, η μεγαλύτερη κατασκευαστική οχημάτων αναψυχής παγκοσμίως

## Φυσικές επιστήμες
*Θορ (genus), γένος γαρίδας
*Θορ (ηφαίστειο), ενεργό ηφαίστειο στον δορυφόρο Ιώ του πλανήτη Δία
*299 Θώρα, αστεροειδής της κύριας ζώνης αστεροειδών, που πήρε το όνομά του από τον θεό Θωρ
*Θόριο, χημικό στοιχείο
*Thor (1903), Δανέζικο ερευνητικό σκάφος, 1903-1927

## Τοποθεσίες
*Θορ (ηφαίστειο), ενεργό ηφαίστειο στον δορυφόρο Ιώ του πλανήτη Δία
*Θορ, Αϊόβα, μικρή πόλη στην Αϊόβα των Ηνωμένων Πολιτειών
*Λε Θορ, πόλη στη νότια Γαλλία
*Όρος Θορ ή Κορυφή Θορ, όρος στο Εθνικό Πάρκο Auyuittuq, στη Νήσο Μπάφιν, Νούναβουτ, Καναδάς
*Όρος Θορ (Αλάσκα), η δεύτερη υψηλότερη κορυφή της οροσειράς Chugach στην Αλάσκα
*Σπηλιά του Θορ, φυσικό σπήλαιο στην Κοιλάδα του Μάνιφολντ στην Στάφορντσαϊρ της Αγγλίας
*Θόρλαντ (Η Γη του Θορ), χερσόνησος στη νοτιοανατολική Γροιλανδία
Πλειστηριασμός

μικρογραφία|300x300εσ|Ο δημοπράτης και οι βοηθοί του σαρώνουν το πλήθος για διαγωνιζόμενους, οι οποίοι προσφέρουν ποσά για την αγορά των υλικών ή αγαθών προς δημοπράτηση.
Ο **πλειστηριασμός** (ή δημοπρασία) είναι διαδικασία αγοράς και πώλησης αγαθών ή υπηρεσιών, τα οποία προσφέρονται με προσφορά. Ύστερα το προσφερόμενο υλικό ή αγαθό αποδίδεται σε αυτόν που έκανε την υψηλότερη προσφορά. Ο ανοικτός πλειοδοτικός διαγωνισμός είναι αναμφισβήτητα η πιο κοινή μορφή πλειστηριασμού σήμερα. Οι συμμετέχοντες ανταγωνίζονται ανοιχτά ο ένας τον άλλον, ενώ απαιτείται κάθε προσφορά να είναι υψηλότερη από την άλλη. 

Ο **δημοπράτης** μπορεί να ανακοινώσει την τιμή, ενώ οι προσφερόμενοι μπορεί να ανακοινώσουν την προσφορά τους οι ίδιοι (ή να τοποθετήσουν για λογαριασμό τους κάποιο άλλο πρόσωπο το οποίο θα ανακοινώσει τη προσφορά). Εναλλακτικά οι προσφορές μπορούν να υποβληθούν ηλεκτρονικά με την υψηλότερη, προς το παρόν, προσφορά να εμφανίζεται δημόσια. Στην ολλανδική δημοπρασία, ο δημοπράτης ξεκινά με μια υψηλή τιμή για ένα μέρος των προσφερόμενων αντικειμένων, ενώ η τιμή μειώνεται μέχρις ότου ένας διαγωνιζόμενος αποδεχθεί την τιμή του δημοπράτη για μια ποσότητα αγαθών προς πλειστηριασμό ή μέχρι να ικανοποιηθεί η αποθεματική τιμή του πωλητή. 

Ενώ οι πλειστηριασμοί συνδέονται στην λαϊκή αντίληψη με την πώληση αντικών, πινάκων ζωγραφικής, σπάνιων συλλεκτικών αντικειμένων και ακριβών φιάλων κρασιών, στις δημοπρασίες πωλούνται και εμπορεύματα, ζώα, ραδιοφάσματα και μεταχειρισμένα αυτοκίνητα. Στην οικονομική θεωρία, μια δημοπρασία μπορεί να αναφέρεται σε οποιοδήποτε μηχανισμό ή το σύνολο κανόνων εμπορίου για ανταλλαγή.

Οι σύγχρονες δημοπρασίες μπορούν να διεξαχθούν διαδικτυακά με πλειοδότες από όλο τον κόσμο. Οι προσφορές γίνονται σε πραγματικό χρόνο με ακρίβεια δευτερολέπτου. Οι διαδικτυακοί πλειστηριασμοί επιτρέπεται επίσης να πωλούν ακίνητα που έχουν κατασχεθεί από τράπεζα ή το κράτος, έχουν κλαπεί ή βρίσκονται σε κακή κατάσταση - για παράδειγμα, αυτοκίνητα που διεκδικούνται από χρηματοδοτικές εταιρείες επειδή οι ιδιοκτήτες τους δεν έχουν αποπληρώσει τα δάνεια αυτοκινήτων τους.

## Παραπομπές


Κατηγορία:Επιχειρηματικά μοντέλα
3003 Κονσέκ

Ο **Κονσέκ (Koncek)** είναι ένας αστεροειδής της Κύριας ζώνης αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1983 από τον Τσέχο αστρονόμο Αντονίν Μρκος.

## Φυσικά χαρακτηριστικά
Η μέση διάμετρος του Κονσέκ εκτιμάται σε 19,449 χιλιόμετρα. Ο φασματικός τύπος του είναι **Η**, ενώ το άλβεδό του είναι 0,186.

Κονσεκ
Αντίκριγια

**Αντίκριγια** ή **αντικριστό** είναι τρόπος ψησίματος κρέατος αιγοπροβάτων στο ύπαιθρο. 

Πιστεύεται ότι ο τρόπος αυτός ψησίματος προέρχεται από ορεινές περιοχές (μαδάρες) με θαμνώδη και εξαιρετικά εύφλεκτη βλάστηση (αστιβίδες και ασπάλαθους) που δεν δημιουργεί κάρβουνα κατά την καύση, γεγονός που ανάγκασε τους βοσκούς να ψήνουν με την φωτιά

Είναι υγιεινότερος τρόπος ψησίματος από τα κάρβουνα λόγω των ελάχιστων αναθυμιάσεων που λαμβάνει το κρέας από την φωτιά, ενώ είναι και γευστικότερος καθώς το κρέας κρατάει μεγάλο μέρος από τα φυσικά λίπη λόγω της κάθετης θέσης ψησίματος. Ωστόσο είναι χρονοβόρα διαδικασία σε σχέση με τα κάρβουνα, το κρέας ψήνεται πολύ αργά καθώς δεν μπορεί να βρίσκεται πολύ κοντά στη φωτιά, η απόσταση και η πλευρά του κρέατος προς την φωτιά χρειάζεται συνεχώς ρύθμιση ανάλογα με την ένταση της φωτιάς και τον άνεμο ενώ η εύφλεκτη βλάστηση εξαντλείται γρήγορα γύρω από το αντικριστό.
Κατηγορία:Κρητική κουζίνα
Εθνική Τράπεζα του Βελγίου

Η **Εθνική Τράπεζα του Βελγίου** (, , ) είναι η Κεντρική Τράπεζα του Βελγίου από το 1850. Η Εθνική Τράπεζα του Βελγίου ιδρύθηκε με στις 5 Μαΐου 1850. Είναι μέλος στο Ευρωπαϊκό Σύστημα Κεντρικών Τραπεζών.

## Δείτε ακόμη
*Βελγικό Φράγκο

## Παραπομπές

## Εξωτερικοί σύνδεσμοι
* 
* The Scientific Library of the National Bank of Belgium

Κατηγορία:Οικονομία του Βελγίου
Βελγιο
Βελγιο
De La Rue

Η **Ντε λα Ρου** είναι μια βρετανική εταιρεία με έδρα το Μπεϊσινγκστόουκ στην Αγγλία, που κατασκευάζει προϊόντα χαρτιού και εκτύπωσης ασφαλείας, συμπεριλαμβανομένων χαρτονομισμάτων, διαβατηρίων και φοροσήμων. 

Η εταιρεία ιδρύθηκε από τον Τόμας ντε λα Ρου, που μετακόμισε από το Γκέρνσεϊ στο Λονδίνο το 1821 και ξεκίνησε την επιχείρηση ως παραγωγός καλαθιού, στη συνέχεια ως χαρτοποιός και εκτυπωτής.

## Παραπομπές


Κατηγορία:Επιχειρήσεις του Ηνωμένου Βασιλείου
Βασιλικό Νομισματοκοπείο Ισπανίας

Το **Βασιλικό Νομισματοκοπείο Ισπανίας** () είναι το εθνικό νομισματοκοπείο της Ισπανίας. Είναι μια δημόσια εταιρεία, την οποία διαχειρίζεται το ισπανικό Υπουργείο Οικονομίας και Επιχειρήσεων.

## Ιστορία
Υπήρχαν πολλά δημόσια και ιδιωτικά νομισματοποκοπεία στην Ισπανία μέχρι την εποχή του Φίλιππου Ε΄, ο οποίος αποφάσισε να κάνει την παραγωγή νομισμάτων κρατικό μονοπώλιο.

Η παραγωγή χαρτονομισμάτων ξεκίνησε το 1940.

## Δείτε ακόμη
* Πεσέτα
* Ευρώ

## Εξωτερικοί σύνδεσμοι
*
*Royal Mint of Spain, in English

Κατηγορία:Νομισματοκοπεία
Κατηγορία:Οικονομία της Ισπανίας
Γενικές εκλογές του Τοκελάου (2020)

**Γενικές εκλογές** διεξήχθησαν στο Τοκελάου στις 23 Ιανουαρίου 2020. 

## Εκλογικό σύστημα
Η Γενική Φόνο αποτελείται από ένα *Faipule* και ένα *Pulenuku* από τα οποία το καθένα εκλέγεται από τα τρία χωριά  (Ατάφου, Νουκουνόνου και Φακαόφο). Κάθε χωριό εκλέγει επίσης έναν αντιπρόσωπο για κάθε 100 κατοίκους.

## Αποτελέσματα

## Παραπομπές


2020
Τοκελαου
Βασιλικό Νομισματοκοπείο

Το **Βασιλικό Νομισματοκοπείο** είναι το εθνικό νομισματοκοπείο του Ηνωμένου Βασιλείου, το οποίο έχει την ευθύνη της έκδοσης των κερμάτων της στερλίνας, του εθνικού νομίσματος της Βρετανίας . Αποτελεί εταιρεία περιορισμένης ευθύνης η οποία ανήκει εξ' ολοκλήρου στο *'Υπουργείο Οικονομίας & Οικονομικών της Αυτού Μεγαλειότητος(*HM Treasury'') του Ηνωμένου Βασιλείου.

## Παραπομπές


## Δείτε επίσης
* Στερλίνα

## Εξωτερικοί σύνδεσμοι
*
*Ιστοσελίδα του Βασιλικού Νομισματοκοπείου του Ηνωμένου Βασιλείου

Κατηγορία:Νομισματοκοπεία
Εσκούδο Πορτογαλίας

Το **Εσκούδο** ήταν το νόμισμα της Πορτογαλίας πριν την εισαγωγή του Ευρώ την 1η Ιανουαρίου 1999. Απομακρύνθηκε από την κυκλοφορία στις 28 Φεβρουαρίου 2002. Το εσκούδο υποδιαιρούταν σε 100 σεντάβος. Η λέξη *εσκούδο* σημαίνει *ασπίδα*.

## Δείτε ακόμη
*Πορτογαλικά κέρματα ευρώ

## Παραπομπές

### Πηγές
*
*

## Εξωτερικοί σύνδεσμοι
* Overview of the Portuguese escudo from the BBC
* Portuguese escudo coins
* Historical banknotes from Portugal

Κατηγορία:Ιστορικά νομίσματα
Κατηγορία:Νομίσματα που αντικατέστησε το Ευρώ
Κατηγορία:Οικονομία της Πορτογαλίας
Φιορίνι Ολλανδίας

Το **Φιορίνι Ολλανδίας** () ήταν το νόμισμα της Ολλανδίας από τον 17ο αιώνα έως το 2002, όταν και αντικαταστάθηκε από το Ευρώ. Μεταξύ 1999 και 2002 το φιορίνι ήταν επίσημα *εθνική υπομονάδα* του ευρώ. Ωστόσο, οι πληρωμές μπορούσαν να γίνουν μόνο σε φιορίνι καθώς δεν υπήρχαν ακόμη νομίσματα και χαρτονομίσματα σε ευρώ.

## Δείτε ακόμη
* Φλορίνι της Αρούμπα
* Ολλανδικά κέρματα ευρώ

## Εξωτερικοί σύνδεσμοι

* The Marteau Early 18th century Currency Converter with tools to convert early 18th century Dutch Guilders into the major contemporary European currencies.
* Overview of the Dutch guilder and its history from the BBC
* 

Κατηγορία:Νομίσματα που αντικατέστησε το Ευρώ
Κατηγορία:Οικονομική ιστορία της Ολλανδίας
Κατηγορία:Ιστορικά νομίσματα
Κατηγορία:Νομίσματα της Ευρώπης
Χαλίντ μπιν Χαλίφα μπιν Αμπντούλ Αζίζ Αλ Θανί

Ο **Χαλίντ μπιν Χαλίφα μπιν Αμπντούλ Αζίζ Αλ Θανί** (Khalid bin Khalifa Abdulaziz Thani, γεννήθηκε το 1968)  είναι Καταριανός πολιτικός, πρωθυπουργός από το 2020 έως τις 7 Μαρτίου 2023 και υπουργός Εσωτερικών από τις 28 Ιανουαρίου 2020. Ο διορισμός του έγινε μετά την παραίτηση του Αμπντάλα μπιν Νασέρ μπιν Χαλίφα Αλ Θανί από την πρωθυπουργία.

## Πρώτα χρόνια
Γεννήθηκε στην Ντόχα το 1968. Πήγε σχολείο στη γενέτειρά του και εν συνεχεία στις ΗΠΑ, όπου ολοκλήρωσε το μπάτσελορ στην Διοίκηση Επιχειρήσεων το 1993.

## Σταδιοδρομία
Εργάστηκε στην Εταιρεία Αερίου *Liquefied Gas Company Limited* του Κατάρ ως το 2002. Έπειτα εργάστηκε στο γραφείο του Πρώτου Αντιπροέδρου της Κυβέρνησης και υπουργού Εξωτερικών από το 2002 ως τo 2006. Υπηρέτησε ως επικεφαλής του  Amiri Diwan fαπό τον Νοέμβριο του 2014 ως τον διορισμό του στην πρωθυπουργία.

## Παραπομπές


Κατηγορία:Πρωθυπουργοί του Κατάρ
Μάρκο Φινλανδίας

Το **Μάρκο Φινλανδίας** (, , σύμβολο: **mk**, ISO 4217: **FIM**) ήταν το νόμισμα της Φινλανδίας από το 1860 έως τις 28 Φεβρουαρίου 2002, όταν έπαυσε να είναι νόμιμο χρήμα. Η διαίρεση του μάρκου ήταν 100 πένις. Το μάρκο αντικαταστάθηκε από το Ευρώ (€), το οποίο εισήχθη με τη μορφή μετρητών, την 1η Ιανουαρίου 2002. Αυτό συνέβη μετά από μια μεταβατική περίοδο τριών ετών, όταν το ευρώ ήταν το επίσημο νόμισμα, αλλά υπήρχε μόνο ως λογιστικό νόμισμα. Η περίοδος διπλής κυκλοφορίας των δύο νομισμάτων τερματίστηκε στις 28 Φεβρουαρίου 2002.

## Δείτε ακόμη
* Φινλανδικά κέρματα ευρώ

## Εξωτερικοί σύνδεσμοι
* 

Κατηγορία:Ιστορικά νομίσματα
Κατηγορία:Νομίσματα που αντικατέστησε το Ευρώ
Κατηγορία:Οικονομία της Φινλανδίας
Κατηγορία:Νομίσματα της Ευρώπης
Λίρα Ιρλανδίας

Η **Λίρα Ιρλανδίας** () ήταν το νόμισμα της Ιρλανδίας μέχρι το 2002. Ο κωδικός ISO 4217 ήταν ***IEP***, και η συνήθης σημείωση ήταν το πρόθεμα ***£*** (ή ***IR£*** όπου θα μπορούσε να δημιουργηθεί σύγχυση με τη Στερλίνα ή άλλες λίρες. Η Λίρα Ιρλανδίας αντικαταστάθηκε από το Ευρώ την 1η Ιανουαρίου 1999. Το ευρώ άρχισε να κυκλοφορεί στις αρχές του 2002.

## Δείτε ακόμη
*Ιρλανδικά κέρματα ευρώ

## Παραπομπές

## Εξωτερικοί σύνδεσμοι
# 1999 by law, 2002 de facto.
* A guide to valuing all your old Irish coins
*Irish banknotes
*Irish coinage website – history, images and catalogue.
*Overview of Irish pound from the BBC
*The Irish Pound: From Origins to EMU  (734K PDF file, from Central Bank website).
*Historical banknotes of Ireland

Κατηγορία:Ιστορικά νομίσματα
Κατηγορία:Νομίσματα που αντικατέστησε το Ευρώ
Κατηγορία:Οικονομία της Ιρλανδίας
Τολάρ Σλοβενίας

Το **Τόλαρ Σλοβενίας** ήταν το νόμισμα της Σλοβενίας από τις 8 Οκτωβρίου 1991 μέχρι την εισαγωγή του Ευρώ την 1η Ιανουαρίου 2007. Το τόλαρ διαιρείτο σε 100 στοτίνσι (σεντ). Ο κωδικός ISO 4217 ήταν *SIT*. Από τον Οκτώβριο του 1991 έως τον Ιούνιο 1992 χρησιμοποείτο το ακρωνύμιο *SLT*.

## Δείτε ακόμη
* Σλοβενικά κέρματα ευρώ

## Παραπομπές

## Εξωτερικοί σύνδεσμοι
* Banknotes and coins , Bank of Slovenia
* 

Κατηγορία:Νομίσματα που αντικατέστησε το Ευρώ
Κατηγορία:Ιστορικά νομίσματα
Κατηγορία:Οικονομία της Σλοβενίας
Αισύμη (αρχαία πόλη)

Η **Αισύμη** ή **Οισύμη** ήταν πόλη της αρχαίας Θράκης, στην Ηδωνίδα (δηλαδή στη σημερινή Ανατολική Μακεδονία) και πιο συγκεκριμένα στις εκβολές του ποταμού Στρυμόνα.

Ο Όμηρος αναφέρει την Αισύμη στην *[[Ιλιάδα]]* ως τον τόπο καταγωγής της Καστιανείρας, μιας από τις συζύγους του βασιλιά της Τροίας Πριάμου, μητέρας του Γοργυθίωνα.

Ο Στέφανος ο Βυζάντιος είναι εκείνος που ταυτίζει την ομηρική Αισύμη με την Οισύμη, η οποία αναφέρεται από τον Θουκυδίδη ως αποικία των Θασίων στην Πιερίδα της αρχαίας Θράκης. Ο Θουκυδίδης γράφει ότι η Οισύμη/Αισύμη μαζί με δύο άλλες πόλεις της Ηδωνίδας, τη Γαληψό (επίσης αποικία των Θασίων) και τη Μύρκινο, προσεχώρησε κατά τον Πελοποννησιακό Πόλεμο, το 424 π.Χ., στον στρατηγό των Λακεδαιμονίων Βρασίδα.

## Παραπομπές


## Πηγές
* Το λήμμα «Αισύμη ή Οισύμη» στη *Νέα Ελληνική Εγκυκλοπαίδεια* «Χάρη Πάτση», τόμος 3, σελίδα 92

Κατηγορία:Πόλεις της αρχαίας Θράκης
Κατηγορία:Τοποθεσίες της Ιλιάδας
Αίσωπος (ιστορικός)

Ο ιστορικός συγγραφέας **Αίσωπος** ήταν Έλληνας της ελληνιστικής περιόδου που συνέγραψε μια βιογραφία του Μεγάλου Αλεξάνδρου. Το αρχικό κείμενο αυτής της βιογραφίας έχει χαθεί, αλλά ήταν γνωστό ότι υπήρχε μία μετάφρασή της στη λατινική γλώσσα από τον Ιούλιο Βαλέριο. Αυτή ανακαλύφθηκε το έτος 1816 ως χειρόγραφο στην Αμβροσιανή βιβλιοθήκη του Μιλάνου και πρωτοεκδόθηκε το επόμενο έτος από τον A. Mai. Ο τίτλος της είναι: *Itinerarium ad Constantinum Atigustum, etc.: accedunt Julii Valerii Res gestae Alexandri Macedonis*. Η εποχή στην οποία έζησε ο Αίσωπος ο ιστορικός δεν είναι γνωστή με ακρίβεια. Ακόμα και η ίδια του η ύπαρξη έχει αμφισβητηθεί. Ο Mai, στον πρόλογο της εκδόσεώς του, κλίνει προς την άποψη ότι η μετάφραση του έργου γράφηκε πριν από το 389 μ.Χ., επειδή ο ναός Σεραπείον στην Αλεξάνδρεια, που καταστράφηκε με διαταγή του Μεγάλου Θεοδοσίου, αναφέρεται στη μετάφραση ως ευρισκόμενος σε λειτουργία. Αλλά σοβαρές αντιρρήσεις ως προς αυτό διατυπώθηκαν από τον Λετρόν, ο οποιός την τοποθετεί στον 7ο ή στον 8ο αιώνα. Το κείμενο εξάλλου περιέχει πολλά πραγματολογικά λάθη και ανακρίβειες, και έχει απαξιωθεί ως ιστορική πηγή από πολλούς ιστορικούς.

## Δείτε επίσης
* Φυλλάδα του Μεγαλέξανδρου

## Παραπομπές


## Εξωτερικοί σύνδεσμοι
* 
* 

Κατηγορία:Αρχαίοι Έλληνες ιστορικοί
Κατηγορία:Αλέξανδρος ο Μέγας
Αίσωπος (αποσαφήνιση)

Το ελληνικό όνομα **Αίσωπος** αναφέρεται κυρίως στον αρχαίο μυθοποιό και μυθογράφο Αίσωπο από τη Φρυγία. Εκτός από αυτόν, μπορεί να αναφέρεται σε κάποιο από τα ακόλουθα:

* Αίσωπος (ιστορικός), Έλληνας ιστορικός συγγραφέας που έγραψε βιογραφία του Μεγάλου Αλεξάνδρου
* Αίσωπος (επιγραφοποιός) (5ος αι. π.Χ.), Έλληνας τεχνίτης
* Κλαύδιος Αίσωπος (1ος αι. π.Χ.), Ρωμαίος, ο διασημότερος τραγικός ηθοποιός της προχριστιανικής Ρώμης
* Αίσωπος (μαλάκιο), γένος θαλάσσιου σαλιγκαριού με δεκάδες είδη
Φράγκο Λουξεμβούργου

μικρογραφία|1 Φράγκο Λουξεμβούργου,1989.
Το **Φράγκο Λουξεμβούργου** (*F* ή ISO *LUF*, , ) ήταν το νόμισμα του Λουξεμβούργου μεταξύ 1854 και 1999 (εκτός της περιόδου 1941-1944). Το φράγκο παρέμεινε σε κυκλοφορία έως το 2002, όταν και αντικαταστάθηκε από το Ευρώ. Μεταξύ της περιόδου 1999-2000 το φράγκο ήταν επίσημα μια υποδιαίρεση του ευρώ (€1 = 40.3399F) αλλά το ευρώ δεν ήταν σε κυκλοφορία.

Το φράγκο διαιρόταν σε 100 σεντίμας.

## Δείτε ακόμη
*Λουξεμβουργιανά κέρματα ευρώ

## Εξωτερικοί σύνδεσμοι
* Overview of franc of Luxembourg from the BBC
* Historical banknotes of Luxembourg

Κατηγορία:Νομίσματα που αντικατέστησε το Ευρώ
Κατηγορία:Ιστορικά νομίσματα
Κατηγορία:Οικονομία του Λουξεμβούργου
Κατηγορία:Νομίσματα της Ευρώπης
Φράγκο Μονακό

[thumb|250px|5 σεντίμες 1837, [Ονώριος Ε΄ του Μονακό|Ονώριος Ε΄]]
Το **φράγκο** (ISO 4217: MCF) ήταν το επίσημο νόμισμα του Μονακό έως το 1995 (*de facto*, 1996 *de jure*), όταν και αντικαταστάθηκε από το Γαλλικό Φράγκο. Το φράγκο διαιρόταν σε 100 σεντίμες. Το Φράγκο του Μονακό κυκλοφορούσε μαζί με το Γαλλικό Φράγκο με την ίδια αξία. The official euro-to-franc Ισοτιμία (οικονομία) was MCF 6.55957 to EUR 1.

Σήμερα το Φράγκο του Μονακό έχει μόνο νομισματολογική αξία. Η περίοδος ανταλλαγής των κερμάτων του με ευρώ έχει λήξει.

Το Φράγκο του Μονακό ήταν νόμιμο χρήμα στο Μονακό, στη Γαλλία και στην Ανδόρρα.

## Δείτε ακόμη
* Κέρματα ευρώ του Μονακό

## Παραπομπές

Κατηγορία:Ιστορικά νομίσματα
Κατηγορία:Οικονομία του Μονακό
Κατηγορία:Νομίσματα που αντικατέστησε το Ευρώ
Λιρέτα Αγίου Μαρίνου

Η **Λίρα** ήταν το νόμισμα του Αγίου Μαρίνου από τη δεκαετία του 1860 έως την αντικατάσταση του με Ευρώ την 1η Ιανουαρίου 2002. Ήταν ισοδύναμο και συνδεδεμένο με τη Λιρέτα Ιταλίας. Τα ιταλικά κέρματα και χαρτονομίσματα όπως και τα κέρματα του Βατικανού ήταν νόμιμο χρήμα στον Άγιο Μαρίνο, ενώ και τα κέρματα της λιρέτας του Αγίου Μαρίνου, που κόβονταν στη Ρώμη, ήταν νόμιμο χρήμα στην Ιταλία και στο Βατικανό.

## Δείτε ακόμη
* Κέρματα ευρώ Αγίου Μαρίνου

## Παραπομπές


## Εξωτερικοί σύνδεσμοι
* All coins from 1972 to 2000

Κατηγορία:Ιστορικά νομίσματα
Κατηγορία:Οικονομία του Αγίου Μαρίνου
Κατηγορία:Νομίσματα της Ευρώπης
Κατηγορία:Νομίσματα που αντικατέστησε το Ευρώ
Λιρέτα Βατικανού

Η **Λιρέτα** ήταν το νόμισμα του Βατικανού μεταξύ 1929 και 2002.

Το Παπικό Κράτος, τότε είχε μειωθεί σε μια μικρή περιοχή κοντά στη Ρώμη Το 1929, μετά τη Συνθήκη του Λατερανού με την οποία ιδρύθηκε το κράτος του Βατικανού, και σύμφωνα με τους όρους της συνθήκης, εισήχθη μια ξεχωριστή νομισματοκοπία, εκφρασμένη σε σεντεζίμινι και λίρες, όπως και η Λιρέτα Ιταλίας. Τα ιταλικά κέρματα και χαρτονομίσματα ήταν νόμιμα στο Βατικανό. Τα κέρματα του Βατικανού κόβονταν στη Ρώμη και ήταν νόμιμα στην Ιταλία και στον Άγιο Μαρίνο.

Το 2002, το Βατικανό ξεκίνησε να χρησιμοποιεί το Ευρώ. Κόβει τα δικά του κέρματα ευρώ.

## Δείτε ακόμη
* Κέρματα ευρώ Βατικανού

Κατηγορία:Ιστορικά νομίσματα
Κατηγορία:Νομίσματα που αντικατέστησε το Ευρώ
Κατηγορία:Οικονομία του Βατικανού
Αίσυμνος ο Μεγαρεύς

Ο **Αίσυμνος** (που δεν πρέπει να συγχέεται με τον ομώνυμο πολεμιστή της *Ιλιάδας*), ήταν επιφανής κάτοκος των αρχαίων Μεγάρων. Ο Παυσανίας αναφέρει για αυτόν ότι *«ουδενός τα ες δόξαν Μεγαρέων δεύτερος»*.

Μετά τον φόνο, από τον Σανδίονα, του τελευταίου βασιλιά των Μεγαρέων Υπερίονα (ημιμυθικό πρόσωπο, γιος του Αγαμέμνονα), τα Μέγαρα διοικούνταν από εκλεγμένους άρχοντες. Αυτοί απέστειλαν τον Αίσυμνο, ως τον πλέον σημαίνοντα και διακεκριμένο κάτοικο των Μεγάρων, στο Μαντείο των Δελφών να ρωτήσει με ποιον τρόπο θα ευτυχήσουν τα Μέγαρα. Η Πυθία έδωσε στον Αίσυμνο τον χρησμό ότι θα αποκτούσαν ευδαιμονία *«ην μετά των πλειόνων βουλεύσωνται»*, δηλαδή αν θα έπαιρναν τις αποφάσεις τους «μαζί με τους περισσότερους». Οι Μεγαρείς, γνωρίζοντας τις περιέργες σημασίες αυτών των χρησμών, σκέφθηκαν ότι με το επίθετο «περισσότεροι» η Πυθία εννοούσε τους πεθαμένους, αφού οι πεθαμένοι είναι πάντοτε περισσότεροι από τους ζωντανούς. Πήγαν λοιπόν και έκτισαν το *βουλευτήριον* (τη συνέλευση όπου έπαιρναν τις αποφάσεις για την πόλη) μέσα στον περίβολο-νεκροταφείο, όπου βρίσκονταν οι τάφοι των ηρώων των Περσικών Πολέμων. Στον περίβολο αυτόν, όπως γράφει ο Παυσανίας, βρισκόταν και το **Αισύμνιον** ή **Αισυμνιομνήμα**, που ήταν και αυτό τάφος ηρώων, ονομασμένο προς τιμή του Αισύμνου.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3

Αισυμνος
Άισυ Μπέυ

thumb|right|285px|Ο Άισυ Μπέυ με την εκβολή ενός εκ των παγετώνων
O **Άισυ Μπέυ** (*Icy Bay*, δηλαδή «Παγωμένος όρμος») είναι σώμα νερού στη Νοτιοανατολική Αλάσκα, στον μυχό του Κόλπου της Αλάσκας, που σχηματίσθηκε βαθμιαία από τις αρχές του 20ού αιώνα μέχρι σήμερα εξαιτίας της ταχείας υποχωρήσεως τριών παγετώνων: των Γκιγιό (Guyot), Γιάτσε (Yahtse) και Τύντωλ (Tyndall). Η είσοδος του όρμου ή κόλπου βρίσκεται σε γεωγραφικές συντεταγμένες πλάτος 59°56′ Βόρειο και μήκος 141°32′ Δυτικό. Αποτελεί μέρος της Φυσικής Περιοχής Βράνγκελ-Σαιν Ελάιας, μέρους του Εθνικού Πάρκου Βράνγκελ-Σαιν Ελάιας, του μεγαλύτερου σε έκταση Εθνικού Πάρκου των ΗΠΑ.

Στις αρχές του 20ού αιώνα η είσοδος του όρμου ήταν μονίμως φραγμένη από μια τεράστιου πλάτους πρόσοψη (εκβολή) παγετώνα, της ενώσεως των τριών παραπάνω, από τον οποίο αποκόπτονταν παγόβουνα απευθείας στον Κόλπο της Αλάσκας. Τη δεκαετία του 1960 ο σημερινός όρμος χαρακτηριζόταν ως «πορθμός», καθώς είχε ανοίξει μία στενή θαλάσσια δίοδος προς το εσωτερικό της ξηράς, μήκους 19,2 χιλιομέτρων. Μετά όμως από μία συνολικώς εκατονταετή υποχώρηση των παγετώνων, έχει πλέον δημιουργηθεί ένας βαθύς όρμος, ο μυχός του οποίου έχει 4 βραχίονες, που στην ουσία είναι μικρά φιόρδ. Στον ανατολικότερο βραχίονα, που είναι και ο πιο μακρύς, το μέτωπο του πάγου βρίσκεται πια σε απόσταση 34 περίπου χιλιομέτρων από την είσοδο του όρμου.

Στη δυτική είσοδο του όρμου υπάρχει μικρό ομώνυμο ιδιωτικό αεροδρόμιο (Icy Bay Airport), με διάδρομο μήκους ενός μιλίου (1,6 χιλιόμετρο), που εξυπηρετεί κυρίως μισθωμένες πτήσεις αεροταξί από το χωριό Γιακουτάκ στα ανατολικά (απόσταση περίπου 120 χιλιόμετρα). Ο όρμος αποτελεί δημοφιλή προορισμό για τους λάτρεις του θαλάσσιου καγιάκ.

## Παραπομπές


## Εξωτερικοί σύνδεσμοι-πηγές

* Sea Kayaking in Icy Bay
* Official National Park Service website

Κατηγορία:Φιόρδ
Κατηγορία:Γεωγραφία της Αλάσκας
Εσμεράλδα Πιμεντέλ

Η **Εσμεράλδα Πιμεντέλ** (*María Esmeralda Pimentel Murguía*, 8 Σεπτεμβρίου 1989 -) είναι Μεξικανή ηθοποιός και μοντέλο. 

Ξεκίνησε την καριέρα της στα μέσα του 2007, και εμφανίστηκε σε διαφημίσεις και τηλεοπτικές διαφημίσεις. Συμμετείχε στην Nuestra Belleza México, όπου κατέλαβε την τρίτη θέση, και αργότερα μπήκε στο "Televisa Arts Education Center (CEA)" για να σπουδάσει και να κάνει το ντεμπούτο της στην τηλενουβέλα *Verano de amor* το 2009.

## Φιλμογραφία
**Verano de amor* - 2009, ως Αδαλμπέρτα "Άντα" Κλαβερία
**Como dice el dicho* - 2011, ως Σάντρα (Επεισόδιο: "Más vale solo")
**[[Άβυσσος του πάθους|Abismo de pasión]]* - 2012, ως Κένια Χάσο Ναβάρρο
**Viaje de generación* - 2012, ως Λα Νουέβα (ταινία)
**Cachito de cielo* - 2012, ως Μάρα Μαγάνια
**Palomita pop* - 2012 (θεατρική παράσταση)
**Nueva vida* - 2013, ως Πιλάρ (Επεισόδιο: "Madre soltera")
**Gossip Girl: Acapulco* - 2013, ως Φρανσίσκα Ρουίς ντε Ινοχόσα (6 επεισόδια)
**Cásate conmigo, mi amor* - 2013, ως Μπέα
**Cuatro X* - 2013 (θεατρική παράσταση) 
**[[Τρελά ερωτευμένος|De que te quiero, te quiero]]* - 2013, ως Ντιάνα Μεντόσα Γκραχάλες ντε Κάσερες
**[[Το χρώμα του πάθους|El color de la pasión]]* - 2014, ως Λουσία Γαχιόλα Μουρίγιο
**[[Ο γείτονας|La vecina]]* - 2015/16, ως Σάρα Γρανάδος Εσπάρσα
**La Dalia Negra* - 2016 (θεατρική παράσταση)
**40 y 20* - 2016/17, ως Λορένα (Επεισόδια: "No me importa que me digan mujeriego" and "Fake news")
**El que busca encuentra* - 2017, ως Ανχέλικα (ταινία)
**Cuando los hijos regresan* - 2017, ως Βιόλετα (ταινία)
**Las 13 esposas de Wilson Fernández* - 2017, ως Αμάντα (Επεισόδιο: "Amanda")
**[[Ερωτευμένη με τον Ραμόν|Enamorándome de Ramón]]* - 2017, ως Φαμπιόλα Μεδίνα Φερνάντες
**La bella y las bestias* - 2018, ως Ισαμπέλα Λεόν/Καρολίνα Γκουτιέρες/Ατενέα Ρόσε
**El hubiera sí existe* - 2019, ως Ροσίτα (ταινία)
**No man's land* - 2020, ως Βικτόρια (ταινία)
**La templanza* - 2020 (προσεχώς)

## Βραβεία & υποψηφιότητες
;Βραβεία TVyNovelas

;Βραβεία Bravo

;Βραβεία Favoritos del Público

## Παραπομπές


## Εξωτερικοί Σύνδεσμοι

* 
*
*

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές μοντέλα
Σάτσι Ταμασίρο

Η **Σάτσι Ταμασίρο** (*Sachi Guadalupe Tamashiro Arias*, 28 Απριλίου 1980 -) είναι Μεξικανή ηθοποιός. 

Γεννήθηκε στην Πόλη του Μεξικού, από πατέρα Ιάπωνα και μητέρα Μεξικανή. Αρχικά εργάστηκε στο διεθνές εμπόριο στη Νέα Ζηλανδία. Σπούδασε στο Centro de Educación Artística της Televisa. Έκανε το ντεμπούτο της στην τηλεόραση το 2010 συμμετέχοντας στην τηλενουβέλα *[[Όταν ερωτεύομαι|Cuando me enamoro]]*.

## Φιλμογραφία
**Lo que tu ganas* - 2010 (σειρά)
**Parenthood* - 2010/15, ως Άμπερ Χολ (φωνή, Μεξικάνικη μεταγλώττιση)
**Ni contigo ni sin ti* - 2011, ως Γιολάντα "Γιόλα" Σορίγια
**[[Όταν ερωτεύομαι|Cuando me enamoro]]* - 2011, ως Εουλέλια
**Como dice el Dicho* - 2011, ως Χούλια (σειρά)
**La Rosa de Guadalupe* - 2011 (σειρά)
**Como dice el dicho* - 2011/15, ως Χούλια/Ασουνσένα/Λους (4 επεισόδια)
**Teen Wolf* - 2012/18, ως Λίντια Μάρτιν (φωνή, Μεξικάνικη μεταγλώττιση) 
**Hollywood Heights* - 2012, ως Μελίσα Σάντερς (φωνή, Μεξικάνικη μεταγλώττιση)
**[[Ένα καταφύγιο για την αγάπη|Un refugio para el amor]]* - 2012, ως Βίκι Ουρουγούτια
**[[Η Γυναίκα Καταιγίδα|La mujer del Vendaval]]* - 2012/13, ως Χούλι Μπαρμπόσα
**[[Για πάντα αγάπη μου|Por siempre mi amor]]* - 2014 (Επεισόδιο: "Gran final: Part 2")
**[[Survivor Series|Survivor]]* - 2014, ως Διαγωνιζόμενη (ριάλιτι επιβίωσης)
**[[Η σκιά του παρελθόντος|La sombra del pasado]]* - 2014/15, ως Ντολόρες "Λόλα" Οτέρο Σαβέδρα
**[[Τα τρία πρόσωπα της Άννας]]* - 2016, ως Μαριμπέλ Αλφάρο
**[[Ερωτευμένη με τον Ραμόν|Enamorándome de Ramón]]* - 2017, ως Μαργαρίτα Μεδίνα Ρικένα
**Tenías que ser tú* - 2018, ως Πέτρα Γιακελίν "Γιάκι" Ρόσας
**Reto 4 Elementos* - 2018, ως Διαγωνιζόμενη (ριάλιτι επιβίωσης)

## Βραβεία & υποψηφιότητες
;Βραβεία 

## Παραπομπές


## Εξωτερικοί Σύνδεσμοι

* 
* 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Αναπνευστικό σύνδρομο της Μέσης Ανατολής

μικρογραφία|Ακτινογραφία θώρακος της πρώτης περίπτωσης MERS στις ΗΠΑ.
Το **αναπνευστικό σύνδρομο της Μέσης Ανατολής** (ΑΣΜΑ, MERS), επίσης γνωστό με τον όρο **γρίπη της καμήλας**, είναι ιογενής αναπνευστική λοίμωξη την οποία προκαλεί ο κορονοϊός του αναπνευστικού συνδρόμου της Μέσης Ανατολής (MERS-CoV). Τα συμπτώματα ποικίλουν από ήπια έως σοβαρά. Τα τυπικά συμπτώματα που εμφανίζει ένας ασθενής με ΑΣΜΑ περιλαμβάνουν: πυρετός, βήχας, διάρροια και δύσπνοια. Τα σοβαρότερα συμπτώματα εμφανίζονται σε άτομα με προβλήματα υγείας. Η θνητότητα του ιού είναι περίπου 33%. 

Ο κορονοϊός του αναπνευστικού συνδρόμου της Μέσης Ανατολής είναι βητακορονοϊός ο οποίος προέρχεται από τις νυχτερίδες. , δεν έχει εντοπιστεί η ακριβής πηγή μόλυνσης στις καμήλες. Πιστεύεται ότι οι καμήλες έχουν ρόλο στη μετάδοση του ιού σε ανθρώπους, ωστόσο δεν είναι γνωστό πώς. Ο ιός μπορεί να μεταδοθεί από άνθρωπο σε άνθρωπο μόνο εφόσον υπάρξει στενή επαφή με ένα μολυσμένο άνθρωπο. Η εξάπλωση του ιού είναι ασυνήθιστη εκτός των νοσοκομείων. Έτσι, επί του παρόντος, ο κίνδυνος για τον παγκόσμιο πληθυσμό θεωρείται αρκετά χαμηλός. 

Σήμερα (Ιούλιος 2020), δεν υπάρχει εμβόλιο ή θεραπεία για τη νόσο. Ωστόσο, έχει γίνει εξέταση πάνω σε μια σειρά αντιικών φαρμάκων. Ο Παγκόσμιος Οργανισμός Υγείας συνιστά: εφόσον ένας άνθρωπος έρθει σε επαφή με καμήλες, πρέπει να πλένει συχνά τα χέρια του και να μην αγγίζει άρρωστες καμήλες. Τα τρόφιμα που προέρχονται από τη καμήλα πρέπει να μαγειρεύονται καλά. Σε όσους έχουν μολυνθεί, πρέπει να δίνονται θεραπείες που βοηθούν στην άμβλυνση και ίαση των συμπτωμάτων. 

Μέχρι τις 4 Απριλίου 2017 έχουν αναφερθεί σχεδόν 2.000 κρούσματα. Το ποσοστό θνητότητας πλησιάζει το 36%. Ωστόσο, η πιθανότητα θανάτου από τη νόσο μπορεί να είναι χαμηλότερη καθώς αρκετοί που έχουν ήπια συμπτώματα του ιού δεν διαγιγνώσκονται. Το πρώτο κρούσμα εντοπίστηκε το 2012 στη Σαουδική Αραβία, ενώ τα περισσότερα κρούσματα κατάγονται από την αραβική χερσόνησο. Το 2015 ξέσπασε επιδημία του ιού στη Νότια Κορέα, ενώ το 2018 ξέσπασε άλλη επιδημία επηρεάζοντας τη Σαουδική Αραβία, τη Νότια Κορέα και άλλες χώρες. Ωστόσο ο χαμηλότερος αριθμός κρουσμάτων του ιού στη Σαουδική Αραβία καταγράφηκε το 2018.

## Παραπομπές

Κατηγορία:Παθήσεις του αναπνευστικού συστήματος
Κατηγορία:Ιογενείς ασθένειες
Ντάνιελ Αράπ Μόι

Ο **Ντάνιελ Αράπ Μόι**  (Daniel Toroitich arap Moi, 2 Σεπτεμβρίου 1924 - 4 Φεβρουαρίου 2020)  ήταν Κενυάτης πολιτικός ο οποίος ήταν ο δεύτερος και μακροβιότερος πρόεδρος της Κένυας, υπηρετώντας από το 1978 ως το 2002. Διετέλεσε τρίτος Αντιπρόεδρος της Κένυας από το 1967 έως το 1978 και διαδέχτηκε τον πρόεδρο Γιόμο Κενυάτα μετά τον θάνατο του τελευταίου. 

Γεννημένος στην υπο-ομάδα Τουγκέν των Καλέντζιν στη Ριφτ Βάλεϊ της Κένυας, ο Μόι μορφώθηκε στο σχολείο της εσωτερικής αποστολής της Αφρικής προτού εκπαιδευτεί για δάσκαλος και εργάστηκε στο επάγγελμα αυτό μέχρι το 1955. Στη συνέχεια εισήλθε στην πολιτική και εξελέγη μέλος του Νομοθετικού Συμβουλίου για την κοιλάδα Ριφτ Βάλεϊ. Καθώς πλησίασε η ανεξαρτησία, ο Μόι έγινε μέλος της αντιπροσωπείας της Κένυας που ταξίδεψε στο Λονδίνο για τις διασκέψεις του Λάνκαστερ, όπου συντάχθηκε το πρώτο σύνταγμα μετά τη ανεξαρτησία της χώρας. Το 1960 ίδρυσε την Αφρικανική Δημοκρατική Ένωση της Κένυας (KADU) ως αντίπαλο κόμμα στην Αφρικανική Εθνική Ένωση της Κένυας (KANU). Μετά την ανεξαρτησία το 1963 ο Κενυάτα, που έγινε πρωθυπουργός και αργότερα πρόεδρος του νέου κράτους, έπεισε τον Μόι να συγχωνεύσει τα δύο κόμματα. Ο Κενυάτα διόρισε τον Μόι στην κυβέρνησή του το 1964 και στη συνέχεια τον προώθησε για Αντιπρόεδρο το 1967. Παρά την αντίθεσή του από μια ελίτ Κικούγιου, γνωστή ως Μαφία Κιάμπου, ο Κενυάτα κατέστησε τον Μόι ως διάδοχό του, με τον τελευταίο να αναλαμβάνει την προεδρία όταν ο Κενυάτα  πέθανε το 1978. 

Αρχικά δημοφιλής τόσο στη χώρα του όσο και στις δυτικές χώρες, που είδε το καθεστώς του ως αντιπαράθεση ενάντια στις κομμουνιστικές επιρροές από την Αιθιοπία και την Τανζανία, η δημοτικότητα του Μόι παρουσίασε πτώση γύρω στο 1990 καθώς η οικονομία παρουσίασε στασιμότητα και ο Ψυχρός Πόλεμος τελείωσε. Έπειτα από λαϊκή αναταραχή και εξωτερικές πιέσεις, αναγκάστηκε να επιτρέψει τη διεξαγωγή πολυκομματικών εκλογών το 1991. Στη συνέχεια, οδήγησε το κόμμα του, το KANU, στη νίκη στις αμφισβητούμενες εκλογές του 1992 και του 1997.  Ο Μόι επέλεξε για διάδοχό του τον Ουχούρου Κενυάτα, όμως ο τελευταίος ηττήθηκε από τον Μουάι Κιμπάκι στις εκλογές του 2002 και ο Κιμπάκι αντικατέστησε τον Μόι στην προεδρία. 

Οι οργανώσεις ανθρωπίνων δικαιωμάτων όπως η Διεθνής Αμνηστία, καθώς και μια ειδική έρευνα από τα Ηνωμένα Έθνη, κατηγόρησαν τον Μόι για παραβιάσεις των ανθρωπίνων δικαιωμάτων κατά τη διάρκεια της προεδρίας του. Οι έρευνες που διεξήχθησαν μετά τη λήξη της προεδρίας του βρήκαν στοιχεία ότι ο Μόι και οι γιοι του είχαν εμπλακεί σε σκάνδαλα διαφθοράς, συμπεριλαμβανομένου του σκάνδαλου Γκόλντενμπεργκ της δεκαετίας του 1990. Ο Μόι πέθανε σε ηλικία των 95 ετών τον Φεβρουάριο του 2020.  

## Παραπομπές


Κατηγορία:Πρόεδροι της Κένυας
Κατάλογος αρχηγών κράτους της Κένυας

Ο **Πρόεδρος της Δημοκρατίας της Κένυας** (στη γλώσσα Σουαχίλι: *Rais wa Jamhuri ya Kenya*) είναι  αρχηγός κράτους και αρχηγός της κυβέρνησης στην Κένυα. Ο Πρόεδρος ηγείται του εκτελεστικού της κυβέρνησης και είναι αρχηγός των Δυνάμεων της Άμυνας. Η επίσημη κατοικία του είναι ο Κρατικός Οίκος (State House) στο Ναϊρόμπι. 

Ο πρόεδρος εκλέγεται από τον λαό για πενταετή θητεία κάθε Αύγουστο μήνα. Για πρώτη φορά στα χρονικά οποιασδήποτε αφρικανικής χώρας, οι γενικές εκλογές του 2017 ακυρώθηκαν. Για να είναι έγκυρη η προεδρική εκλογή, θα πρέπει να έχει ο υποψήφιος
* Πάνω από το μισό όλων των ψηφοδελτίων που ρίχτηκαν στην κάλπη
* Τουλάχιστον το 25% από τις ψήφους σε καθεμιά από περισσότερες από τις μισές κομητείες (counties).

Στις εκλογές του 2022 πρόεδρος εξελέγη ο Γουίλιαμ Ρούτο.

## Κατάλογος αρχηγών κράτους
## Μονάρχης (1963–1964)
Η διαδοχή στο θρόνο ήταν ίδια με τη διαδοχή στον βρετανικό θρόνο.

### Γενικός Κυβερνήτης
Ο γενικός κυβερνήτης ήταν ο εκπρόσωπος του μονάρχη στην Κένυα και ασκούσε τις περισσότερες εξουσίες του μονάρχη. Ο γενικός κυβερνήτης διορίστηκε για αόριστο χρόνο, υπηρετώντας κατά τη βούληση του μονάρχη. Δεδομένου ότι η Κένυα έλαβε την ανεξαρτησία με τον Νόμο Περί Ανεξαρτησίας της Κένυας το 1963, αντί να καθιερωθεί αρχικά ως ημιαυτόνομη κυριαρχία και αργότερα να προωθηθεί στην ανεξαρτησία όπως ορίζεται από το Καταστατικό του Ουεστμίνστερ 1931, ο γενικός κυβερνήτης έπρεπε να διορίζεται πάντα αποκλειστικά κατόπιν συμβουλής του Υπουργικού Συμβουλίου της Κένυας χωρίς τη συμμετοχή της βρετανικής κυβέρνησης. Καθώς η Κένυα έγινε δημοκρατία πριν αντικατασταθεί ο Μάλκολμ Μακντόναλντ, ο πρώην αποικιακός κυβερνήτης, αυτό δεν συνέβη ποτέ. Σε περίπτωση κενής θέσης, ο ανώτατος δικαστής θα είχε διατελέσει Διαχειριστής της κυβέρνησης.

;Καθεστώς

## Πρόεδροι (1964-σήμερα)

;Καθεστώς

## Χρονογραμμή

## Τελευταίες εκλογές

## Προεδρικές σημαίες

File:Kenya presidential standard JOMO KENYATTA.svg|Προεδρική σημαία του Τζόμο Κενυάτα.
File:Kenya presidential standard DANIEL ARAP MOI.svg|Προεδρική σημαία του Ντάνιελ αράπ Μόι.
File:Kenya presidential standard MWAI KIBAKI.svg|Προεδρική σημαία του Μουάι Κιμπάκι.
File:Kenya presidential standard UHURU KENYATTA.svg|Προεδρική σημαία του Ουχούρου Κενυάτα.
File:Kenya presidential standard William Ruto.svg|Προεδρική σημαία του σημερινού προέδρου Γουίλιαμ Ρούτο.


## Παραπομπές


Προεδρ
*
Γερουσία (Κένυα)

Η **Γερουσία** είναι η Άνω Βουλή του Κοινοβουλίου της Κένυας . Ιδρύθηκε για πρώτη φορά ως μέρος του Συντάγματος της Κένυας του 1963. Αφού καταργήθηκε το 1966, η Γερουσία αποκαταστάθηκε από το Σύνταγμα του 2010 . 

## Πρώτη Γερουσία, 1963-1966
Το Σύνταγμα της Κένυας του 1963 καθιέρωσε μια Γερουσία που απαρτιζόταν από 41 γερουσιαστές που εκλέγονταν για έξι χρόνια, με το ένα τρίτο των μελών να συνταξιοδοτούνται κάθε δύο χρόνια. Ο Τίμοθι Τσόκουε ήταν ο πρώτος πρόεδρος της Γερουσίας.  Η Γερουσία καταργήθηκε το 1966, όταν η συμμετοχή της σε αυτή συνδυάστηκε με εκείνη της Βουλής των Αντιπροσώπων για να σχηματιστεί ένα μονοθάλαμο νομοθετικό σώμα, η Εθνοσυνέλευση. 

## Σύγχρονη Γερουσία, 2013-σήμερα
Οι εκλογές της Γερουσίας της Κένυας για το 2013 πραγματοποιήθηκαν στις 4 Μαρτίου 2013.  Σύμφωνα με το νέο σύνταγμα, το οποίο εγκρίθηκε κατά τη διάρκεια του δημοψηφίσματος του 2010, οι γενικές εκλογές του 2013 ήταν οι πρώτες που περιελάμβαναν την εκλογή γερουσιαστών που εκπροσωπούσαν τις 47 νεοσυσταθείσες κοινότητες . Ήταν επίσης οι πρώτες γενικές εκλογές που διεξήχθησαν από την Ανεξάρτητη Εφορευτική Επιτροπή . Σύμφωνα με το ποσοστό τους στις εκλεγμένες έδρες, τα πολιτικά κόμματα εξέλεξαν επιπλέον 16 γυναίκες. Πρόσθετοι διορισμοί έγιναν για δύο μέλη που εκπροσωπούν τη νεολαία και δύο μέλη που εκπροσωπούν άτομα με αναπηρίες. Ο πρόεδρος, ο οποίος είναι  μέλος, εκλέχθηκε από τους γερουσιαστές που ορκίστηκαν στην πρώτη συνεδρίαση της Γερουσίας. 

## Εξουσίες

* Εξουσιοδοτημένη να εκπροσωπεί τα συμφέροντα των κοινοτήτων και των κυβερνήσεών τους 
* Συμμετέχει στη νομοθετική διαδικασία εξετάζοντας, συζητώντας και εγκρίνοντας νομοσχέδια σχετικά με τις κοινότητες. 
* Καθορίζει την κατανομή των εθνικών εσόδων μεταξύ των κομητειών. 
* Έχει δύναμη για καθαίρεση του Προέδρου, του Αντιπροέδρου, του διοικητή της κοινότητας και των αναπληρωτών διοικητών. 

## Παραπομπές


Κενυα
Γερουσια
Εθνοσυνέλευση (Κένυα)

H **Εθνοσυνέλευση** είναι η Κάτω Βουλή του Κοινοβουλίου της Κένυας. Μεταξύ 1966 και 2013 ήταν μονοθάλαμη.Το 2013 με το 11ο Κοινοβούλιο έγινε κάτω βουλή με την επανίδρυση της Γερουσίας.

Απαρτίζεται από συνολικά 349 έδρες: τα 290 μέλη εκλέγονται από τις περιφέρειες, 47 γυναίκες εκλέγονται από τις κοινότητες και 12 είναι διορισμένοι αντιπρόσωποι. Ο πρόεδρος είναι μέλος εξ οφίτσιο.

Το Ανώτατο Δικαστήριο της Κένυας διέταξε τους βουλευτές να εισάγουν ποσοστώσεις για τις γυναίκες στο Κοινοβούλιο, ειδάλλως η βουλή θα διαλυόταν στα μέσα του 2020, έπειτα από την εφαρμογή του Συντάγματος του 2010.

## Παραπομπές


## Εξωτερικοί σύνδεσμοι

*Κοινοβούλιο της Κένυας

Κατηγορία:Πολιτική της Κένυας
Κενυα Εθνοσυνελευση
Κάστρο του Βιλαντρί

Το **Κάστρο του Βιλαντρί** (γαλλικά: *Château de Villandry*) βρίσκεται στο Βιλαντρί, δυτικά της Τουρ, στην επαρχία Αντρ-ε-Λουάρ και είναι ιδιαίτερα γνωστό για τους κήπους του. 

## Ιστορία
Η περιοχή ήταν ένα αρχαίο φρούριο, γνωστό ως *Κολουμπέν* ως τον 17ο αι.. Στις αρχές του 16ου αι. αποκτήθηκε από τον Ζαν Λε Μπρετόν, Γενικό Ελεγκτή της Γαλλίας για τον Πόλεμο, αξιωματούχο του Φραγκίσκου Α΄ των Βαλουά. Τότε ένα νέο κάστρο (château) κτίστηκε γύρω από τον αρχικό κεντρικό πύργο του 14ου αι., όπου ο Φίλιππος Β΄ της Γαλλίας συνάντησε κάποτε τον Ριχάρδο Α΄ της Αγγλίας για να συζητήσουν για ειρήνη.

Το κάστρο παρέμεινε στην οικογένεια Λε Μπρετόν για περισσότερο από δύο αιώνες, ώσπου αποκτήθηκε από τον μαρκήσιο ντε Καστελάν. Κατά τη Γαλλική Επανάσταση η ιδιοκτησία κατασχέθηκε και στις αρχές του 19ου αι. ο Ναπολέων Α΄ το απέκτησε για τον αδελφό του Ιερώνυμο Βοναπάρτη. 

Το 1906 ο ιατρός Ζοακίμ Καρβαλό αγόρασε την ιδιοκτησία και διέθεσε ένα τεράστιο ποσό χρόνου, χρημάτων και αφοσίωσης στην επισκευή του και στην κατασκευή εξαιρετικά όμορφων κήπων. Το κτήριο περιβάλλεται στις δύο πλευρές του από κανάλια. Οι διάσημοι αναγεννησιακοί κήποι περιλαμβάνουν έναν υδάτινο κήπο, διακοσμητικούς ανθόκηπους και λαχανόκηπους. Οι κήποι απλώνονται σε κανονικά παρτέρια με χαμηλούς ξυλοφράκτες. Το κεντρικό μέρος του κήπου σχηματίζει εννέα τετράγωνα σε διάταξη 3 Χ 3. Το 1934 ο πύργος του Βιλαντρύ χαρακτηρίστηκε ιστορικό Μνημείο. Όπως όλοι οι άλλοι πύργοι της κοιλάδας του Λίγηρα, είναι ένα Μνημείο Παγκόσμιας Κληρονομιάς.

### Στην εποχή μας
Ο πύργος του Βιλαντρύ ανήκει ακόμη στην ιδιοκτησία της οικογένειας Καρβαλό. Είναι ανοικτός στο κοινό και είναι ένας από τους πιο συχνά επισκεπτόμενους πύργους της Γαλλίας: το 2007 είχε 330.000 επισκέπτες.

## Παραπομπές


## Πηγές
* 
* Castle of Villandry on Google Cultural Institute
* Château de Villandry - The official website of France (in English)
* Photos of Villandry

Βιλαντρι